62019CO0409_INF
2019 m. spalio 31 d. Teisingumo Teismo (septintoji kolegija) nutartis
Hochmann Marketing / Komisija
(Byla C‑409/19 P)
„Apeliacinis skundas – Teisingumo Teismo procedūros reglamento 181 straipsnis – Europos Komisijos raštai, kuriuose ji pareiškė neturinti kompetencijos pateikti pasiūlymą dėl teisėkūros procedūra priimamo akto dėl Teisingumo Teismo procedūros reglamento keitimo – Aktai, dėl kurių negalima pareikšti ieškinio – Akivaizdus ieškinio nepriimtinumas pirmojoje instancijoje – Iš dalies akivaizdžiai nepriimtinas ir iš dalies akivaizdžiai nepagrįstas apeliacinis skundas“
1.
Apeliacinis skundas – Pagrindai – Akivaizdžiai nepriimtini arba akivaizdžiai nepagrįsti pagrindai – Atmetimas bet kuriuo momentu motyvuota nutartimi nerengiant žodinės proceso dalies
(Teisingumo Teismo procedūros reglamento 181 straipsnis)
(žr. 10 ir 11 punktus)
2.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Europos Komisijos raštas, kuriame ji pareiškė neturinti kompetencijos pateikti pasiūlymą dėl teisėkūros procedūra priimamo akto dėl Teisingumo Teismo procedūros reglamento keitimo – Netaikymas
(SESV 253 straipsnio šešta pastraipa)
(žr. 18 punktą)
3.
Apeliacinis skundas – Pagrindai – Paprastas pagrindų ir argumentų, pateiktų Bendrajame Teisme, pakartojimas – Teisės klaidos, kuria remiamasi, nenurodymas – Akivaizdus nepriimtinumas
(žr. 20 ir 21 punktus)
4.
Teismo procesas – Motyvuota nutartimi priimtas sprendimas – Galimybė priimti sprendimą nerengiant žodinės proceso dalies – Akivaizdžiai nepriimtinas ieškinys
(Europos Sąjungos pagrindinių teisių chartijos 47 straipsnis; Bendrojo Teismo procedūros reglamento 126 straipsnis)
(žr. 24–27 punktus)
Rezoliucinė dalis
1.
Atmesti apeliacinį skundą kaip iš dalies akivaizdžiai nepriimtiną ir iš dalies akivaizdžiai nepagrįstą.
2.
Hochmann Marketing GmbH padengia savo bylinėjimosi išlaidas.